CELEX: 62009TN0382
Language: el
Date: 2009-09-30 00:00:00
Title: Υπόθεση T-382/09: Προσφυγή της 30ής Σεπτεμβρίου 2009 — ERGO Versicherungsgruppe κατά ΓΕΕΑ — DeguDent (ERGO)

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/23
            
         Προσφυγή της 30ής Σεπτεμβρίου 2009 — ERGO Versicherungsgruppe κατά ΓΕΕΑ — DeguDent (ERGO)
   (Υπόθεση T-382/09)
   2009/C 297/34
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: ERGO Versicherungsgruppe AG (Ντίσελντορφ, Γερμανία) (εκπρόσωποι: V. von Bomhard, A. Renck, T. Dolde και J. Pause, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: DeguDent GmbH (Hanau/Main, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Ιουλίου 2009 στην υπόθεση R 44/2008-4,
            
         
               —
            
            
               να καταδικάσει το καθού στα δικαστικά έξοδα ή, σε περίπτωση παρέμβασης της αντιδίκου ενώπιον του τμήματος του ΓΕΕΑ, να καταδικάσει την αντίδικο αυτή στα εν λόγω έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «ERGO» για προϊόντα και υπηρεσίες των κλάσεων 1 έως 45 (αίτηση αριθ. 3 292 638).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: DeguDent GmbH.
   
      Αντιταχθέν σήμα ή σημείο: Το καταχωρισμένο υπ’ αριθ. 39 832 880 γερμανικό λεκτικό σήμα και το καταχωρισμένο υπ’ αριθ. 1 064 674 κοινοτικό σήμα «CERGO» για προϊόντα της κλάσης 10, αλλά η ανακοπή αφορούσε μόνο την καταχώριση για προϊόντα των κλάσεων 5 και 10.
   
      Απόφαση του τμήματος ανακοπών: Αποδοχή της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως:
   
   
               —
            
            
               Παράβαση του άρθρου 42, παράγραφος 5, πρώτο εδάφιο, σε συνδυασμό με τα άρθρα 64, παράγραφος 1, πρώτο εδάφιο, και 76, παράγραφος 1, του κανονισμού (ΕΚ) 207/2009 (1), διότι το τμήμα προσφυγών δεν αποφάνθηκε επί όλων των πτυχών του αντικειμένου της προσφυγής.
            
         
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009, διότι δεν υπάρχει κανείς κίνδυνος σύγχυσης μεταξύ των επίμαχων σημάτων.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).